স্বাধীনতার পর থেকে বাংলাদেশে ধানের তিন গুণেরও বেশি, গমের দ্বিগুণ, সবজির পাঁচগুণ এবং ভুট্টার ১০ গুণ উৎপাদন বেড়েছে। ধান, গম ও ভুট্টার ক্ষেত্রে বিশ্বের গড় উৎপাদনকে পেছনে ফেলে এগিয়ে চলছে বাংলাদেশ। বিশ্বে বাংলাদেশ এখন সবজি উৎপাদনে তৃতীয় আর মাছ উৎপাদনে পঞ্চম অবস্থানে। বন্যা, খরা, লবণাক্ততা ও দুর্যোগসহিষ্ণু শস্যের জাত উদ্ভাবনেও শীর্ষে বাংলাদেশের নাম। কৃষির এ সাফল্য সামগ্রিকভাবে বাংলাদেশের অর্থনৈতিক উন্নয়নেও গুরুত্বপূর্ণ ভূমিকা রাখছে।